น.พ.ธวัช สุนทราจารย์ รองปลัดกระทรวงสาธารณสุข(สธ.)ในฐานะผู้อำนวยการศูนย์ไข้หวัดนก กระทรวงสาธารณสุข ให้สัมภาษณ์ว่า ในวันนี้ ( 2  มี.ค.)ไม่มีรายงานผู้ป่วยยืนยันเป็นไข้หวัดนก และผู้สงสัยไข้หวัดนกเพิ่ม มีผู้ป่วยที่ยืนยันเป็นไข้หวัดนกจำนวน  10  ราย รักษาหาย  3  ราย เสียชีวิต  7  ราย มีผู้ป่วยสงสัยไข้หวัดนกทั้งหมด  21  ราย รักษาหายแล้ว  12  ราย เสียชีวิต  7  ราย คงนอนรักษาในโรงพยาบาลเพียง  2  รายคือรายที่จังหวัดชัยนาท และนครราชสีมา